РЕГИОНАЛНИ ЦЕНТАР ЗА ТАЛЕНТЕ НИШ

REGIONAL CENTER FOR TALENTS NIS

Ниш, 22.09.2023. године

тел. +38163 8 666 964

**e-mail**:centar@medianis.net/dr.topy.99@gmail.com

www.talentinis.edu.rs

бр. 02/652-22.09.2023. године

**ДИРЕКТОРИМА ОСНОВНИХ ШКОЛА**

**РУКОВОДИОЦИМА АКТИВА**

Регионални центар за таленте Ниш и у школској 2023/24. години наставља са реализацијом свог Плана и програма рада.

Први корак се односи на активност евидентирања и идентификације нових полазника, надарених и талентованих ученика и студената и њиховом укључивању у систем рада Регионалног центра за таленте Ниш, кроз похађање школа које центар организује и кроз менторски рад, односно увођење надарених ученика у методологију и приступ изради научно-истраживачких радова.

 Регионални центар за таленте Ниш организује рад са талентованим и надареним ученицима VII и VIII разреда основних школа, ученицима средњих школа и студентима, са простора Нишавског, Пиротског и Топличког округа и са Косова и Метохије из области друштвених, хуманистичких, природних и техничких наука и других дисциплина.

 Имајући у виду програмску оријентацију Регионалног центра за таленте Ниш, Центар у току школске 2023/24. године наставља са реализацијом програмских садржаја опште-образовних, природних, техничких, друштвених и других дисциплина.

 **Посебна новина у овој школској години је организација наставних садржаја и лаораторијских вежби на Природно математичком факултету у Нишу. Наставни садржаји ће бити реализовани из природних и техничких наука, по посебно сачињеним програмима за ученике основних и средњих школа. У зависности од броја полазника наставни садраји ће бити реализовани из: математике, рачунарских наука, физике, хемије, биологије и екологије и географије.**

**Ученици који буду долазили ван Ниша имаће обавезу плаћања трошкова превоза из свог места до Ниша и назад.**

**Ученици неће сносити трошкове похађања наставе.**

**О овом програму и терминима одржавања наставних садраја бићете благовремено обавештени након обављеног тестирања ученика.**

 За ученике основних школа наставне дисциплине за рад, односно такмичење се спроводи у оквиру следећих наставних предмета:

1. Математика
2. Информатика и програмирање
3. Физика
4. Хемија
5. Екологија и заштита животне средине
6. Биологија
7. Српски језик
8. Kњижевност
9. Енглески језик
10. Географија
11. Историја
12. Техника и технологија

**Предложени термини такмичења су:**

* Општински ниво такмичења, израда теста знања, организоваће се 16-17. децембра у 2023. године,
* Регионално такмичење 20-21.  април 2024. године,
* 66.Државно такмичење талентованих ученика основних школа РС 01-02. јун 2024. године, организатор РЦТ "Михајло Пупин" Панчево,

Улазни тест интелигенције, планирамо да се организује у периоду од 21. октобра 2023. до 06. новембра 2023.године.

**Израда теста интелигенције и процена професионалне орјентације биће организована на ПМФ Ниш за ученике из Ниша. За остале ученике израда теста ће се обавити у местима у којима ученици похађају школу.**

Након успешно урађеног педагошко психолошког теста и теста интелигенције, ученици ће бити ангажовани за рад у научној дисциплини за коју су се пријавили и похађати Школу природних и математичких наука на ПМФ Ниш, односно радиће стручне и научно-истраживачке радове из напред наведених наставних предмета са менторима.

Молимо руководиоце актива и сараднике Регионалног центра за таленте Ниш, да у договору са педагошко-психолошком службом, као и са вашим сарадницима из одговарајућих наставних области у вашој школи, предложите полазнике, надарене ученике, за похађање програма и менторски рад у Регионалном центру за таленте Ниш.

 Списак ученика по разредима, са е-mail- адресама и бројевима телефона као и научном дисцилином за коју се опредељују да похађају и раде радове и другим подацима доставите на:

 **е-mail:**centar@medianis.net и dr.topy.99@gmail.com.

 Poк за доставу спискова: **15. октобар 2023.године.**

**Напомена**: 1. **Ученици, који су претходних године успешно положили тест интелигенције, тест не раде поново. Потребно је само доставити њихове податке ради евидентирања за рад у овој школској години!**

 За све додатне ифнормације стојимо вам на располагању.

Срдачан поздрав!

Регионални центар за таленте Ниш

Доц. др Драган Тописировић, дипл.инж.ел., с.р.